[Video] Die wêreld se grootste boomhuisSkermskoot uit die video Hierdie 30 meter hoë boomhuis word deur ses eikebome ondersteun en het 80 verskillende vertrekke. Konstruksiewerk aan Horace Burgess se boomhuis in Crossville, Tennessee, het in 1993 begin nadat hy glo ŉ visioen gesien het tydens gebed. Die boomhuis is vandag nog steeds ŉ gewilde toeriste-aantreklikheid, al is dit in 2012 gesluit weens brandweer-regulasies. Dit staan nie-amptelik bekend as die grootste boomhuis in die wêreld. Horace was die plaaslike dominee en voer aan hy het in 1993 gebid toe God vir hom gesê het: “As jy ŉ boomhuis bou, sal ek seker maak dat jy altyd genoeg materiaal sal hê.” Die huis, wat ook as ŉ kerkgebou ingespan is, word onder andere ondersteun deur ŉ 24 meter hoë eikeboom.